LilyPond Tankönyv: 2.1.3 Artikuláció és dinamika

### 2.1.3 Artikuláció és dinamika

### Artikuláció

Fogalomtár: articulation.

Egy hang artikulációját egy gondolatjel (`-`) után írt megfelelő karakterrel lehet jelezni, pl. a staccatóhoz `-.` írandó a hang után:

>     c-. c-- c-> c-^ c-+ c-_

### Ujjrend

Fogalomtár: fingering.

Hasonlóan az artikulációhoz, az ujjrend a hang után írt gondolatjellel (`-`) és számmal jelezhető:

>     c-3 e-5 b-2 a-1

Az artikulációs jelzések és ujjrendek automatikusan a hang helyes oldalára kerülnek, de ez felülírható, ha a gondolatjelet (`-`) kicseréljük `^` vagy `_` karakterre, ami azt jelenti, hogy a jelzés az előbbi esetben mindig a hang felett, ill. az utóbbi esetben mindig a hang alatt fog elhelyezkedni. Egy hangon több artikulációs jel is lehet. Mindazonáltal a legtöbb esetben legjobb, ha a LilyPond határozza meg, melyik oldalra kerüljenek a jelzések.

>     c_-^1 d^. f^4_2-> e^-_+

### Dinamika

Fogalomtár: dynamics, crescendo, decrescendo.

Dinamikai jelzések kottába írásához a megfelelő rövidítést kell `\` karakterrel együtt azon hang után írni, amelytől kezdve érvényes:

>     c\ff c\mf c\p c\pp

A crescendo és decrescendo a `\<`, ill. `\>` paranccsal kezdődik, és a következő dinamikai jelzésnél vagy a `\!` parancsnál fejeződik be:

>     c2\< c2\ff\> c2 c2\!

#### Lásd még

Referencia: Articulations and ornamentations, Fingering instructions, Dynamics.

Más nyelvek: English, česky, deutsch, español, français, italiano, 日本語, nederlands.

#### LilyPond — Tankönyv